CELEX: 62012TA0149
Language: el
Date: 2014-01-16 00:00:00
Title: Υπόθεση T-149/12: Απόφαση του Γενικού Δικαστηρίου της 16ης Ιανουαρίου 2014 — Investrónica κατά ΓΕΕΑ — Olympus Imaging (MICRO) [Κοινοτικό σήμα — Διαδικασία ανακοπής — Αίτηση καταχωρίσεως εικονιστικού λεκτικού σήματος MICRO — Προγενέστερο εικονιστικό εθνικό σήμα micro — Σχετικός λόγος απαραδέκτου — Κίνδυνος συγχύσεως — Ομοιότητα των σημείων — Άρθρο 8, παράγραφος 1, στοιχείο β', του κανονισμού (ΕΚ) 207/2009 — Εξουσία μεταρρυθμίσεως αποφάσεως]

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/34
            
         Απόφαση του Γενικού Δικαστηρίου της 16ης Ιανουαρίου 2014 — Investrónica κατά ΓΕΕΑ — Olympus Imaging (MICRO)
   (Υπόθεση T-149/12) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως εικονιστικού λεκτικού σήματος MICRO - Προγενέστερο εικονιστικό εθνικό σήμα micro - Σχετικός λόγος απαραδέκτου - Κίνδυνος συγχύσεως - Ομοιότητα των σημείων - Άρθρο 8, παράγραφος 1, στοιχείο β', του κανονισμού (ΕΚ) 207/2009 - Εξουσία μεταρρυθμίσεως αποφάσεως)
   2014/C 52/62
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Investrónica, SA (Μαδρίτη, Ισπανία) (εκπρόσωποι: E. Seijo Veiguela και J. L. Rivas Zurdo, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: P. Geroulakos)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Olympus Imaging Corp. (Τόκιο, Ιαπωνία) (εκπρόσωπος: C. Opatz, δικηγόρος)
   
      Αντικείμενο
   
   Προσφυγή κατά της αποφάσεως του τετάρτου τμήματος προσφυγών του ΓΕΕΑ της 31ης Ιανουαρίου 2012 (υπόθεση R 347/2011-4), σχετικά με διαδικασία ανακοπής μεταξύ της Investrónica, SA και της Olympus Imaging Corp.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 31ης Ιανουαρίου 2012 (υπόθεση R 347/2011-4).
            
         
               2)
            
            
               Δέχεται την ανακοπή όσον αφορά τα προϊόντα που υπάγονται στην κλάση 9 και αντιστοιχούν στην ακόλουθη περιγραφή: «Φωτογραφικές συσκευές και όργανα, ψηφιακές κάμερες, εναλλάξιμοι φακοί και μέρη και εξαρτήματα αυτών, περιλαμβανόμενα στην κλάση 9».
            
         
               3)
            
            
               Το ΓΕΕΑ φέρει τα δικαστικά έξοδά του καθώς και το ήμισυ των εξόδων της Investrónica, SA.
            
         
               4)
            
            
               Η Olympus Imaging Corp. φέρει τα δικαστικά έξοδά της καθώς και το ήμισυ των εξόδων της Investrónica.
            
         
      (1)  ΕΕ C 194 της 30.6.2012.